मेदिनीनगर | टाटा इंस्टीट्यूट ऑफ सोशल साइंस द्वारा मंगलवार को जेएस कॉलेज में जॉब ओरिएंटेड कोर्स शुरू करने के लिए निरीक्षण किया गया। टाटा इंस्टीट्यूट ऑफ सोशल साइंस द्वारा सर्टिफिकेट इन मैनेजमेंट एंड सॉफ्ट स्किल का कोर्स शुरू किया जाएगा। इस कोर्स में प्रथम चरण में 300 छात्र-छात्राओं का एडमिशन लिया जाएगा। इस कंपनी के अधिकारी अविनाश आनंद ने बताया कि यह कोर्स 10 महीने का होगा। इसमें छात्रों को 405 घंटा क्लास करना अनिवार्य होगा। इसमें छात्रों की उपस्थिति बायोमेट्रिक सिस्टम के द्वारा बनाया जाएगा। उन्होंने बताया कि इस कोर्स के लिए छात्र-छात्राओं को फीस जमा नहीं करना होगा। उन्होंने बताया कि इसके लिए 20 जुलाई को ओरिएंटेशन प्रोग्राम जेएस कॉलेज में किया जाएगा।